Predlog DIREKTIVA EVROPSKEGA PARLAMENTA IN SVETA o spremembi Direktive Sveta 64/432/EGS glede računalniških baz podatkov, ki so del mrež nadzora v državah članicah /* COM/2011/0524 konč. - 2011/0228 (COD) */





OBRAZLOŽITVENI MEMORANDUM Zaradi predloga uredbe Evropskega parlamenta in Sveta o spremembi Uredbe (ES) št. 1760/2000 glede elektronske identifikacije goveda in črtanju določb o prostovoljnem označevanju govejega mesa je treba Direktivo Sveta 64/432/EGS ustrezno spremeniti glede računalniških baz podatkov, ki so del mrež nadzora v državah članicah. Med podatki za računalniške baze podatkov, ki jih določa Direktiva 64/432/EGS, ni elektronskih sredstev za identifikacijo. Direktivo Sveta 64/432/EGS je zato treba spremeniti glede računalniških baz podatkov, ki so del mrež nadzora v državah članicah, pri čemer je treba upoštevati predlog uredbe Evropskega parlamenta in Sveta o spremembi Uredbe (ES) št. 1760/2000 v zvezi z elektronsko identifikacijo goveda in odpravi določb o prostovoljnem označevanju govejega mesa. Zaradi tega sta predloga predstavljena v istem zakonodajnem svežnju. Ta osnutek direktive Evropskega parlamenta in Sveta ne vpliva na proračun Evropske unije. Direktivo 64/432/EGS je zato treba ustrezno spremeniti. 2011/0228 (COD) Predlog DIREKTIVA EVROPSKEGA PARLAMENTA IN SVETA o spremembi Direktive Sveta 64/432/EGS glede računalniških baz podatkov, ki so del mrež nadzora v državah članicah EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije in zlasti člena 43(2) Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropskega ekonomsko-socialnega odbora[1], v skladu z rednim zakonodajnim postopkom, ob upoštevanju naslednjega: (1) Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti[2], se uporablja za trgovino z govedom in prašiči znotraj Unije. Navedena direktiva določa, da pristojni organ v državi članici lahko uvede sistem mrež nadzora. Te mreže vključujejo računalniško bazo podatkov, ki mora vsebovati najmanj podatke, določene v Direktivi 64/432/EGS, med drugim identifikacijsko kodo vsake živali. (2) Uredba (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa[3] določa pravila za uporabo elektronskih sredstev za identifikacijo goveda. (3) Med podatki za računalniške baze podatkov, ki jih določa Direktiva 64/432/EGS, ni elektronskih sredstev za identifikacijo. (4) Zaradi usklajenosti zakonodaje Unije je treba tak podatek dodati na seznam podatkov, ki jih morajo vsebovati računalniške baze podatkov iz Direktive 64/432/EGS. (5) Direktivo 64/432/EGS je zato treba ustrezno spremeniti – SPREJELA NASLEDNJO DIREKTIVO: Člen 1 V členu 14(3) Direktive 64/432/EGS se točka (1) v delu C nadomesti z naslednjim: „(1) Za vsako žival: – enotno identifikacijsko kodo, – datum rojstva, – spol, – pasmo ali barvo, – identifikacijsko kodo matere ali, če je žival uvožena iz tretje države, enotno identifikacijsko kodo posameznega sredstva za identifikacijo, ki jo živali dodeli namembna država članica v skladu z Uredbo (ES) št. 1760/2000, – identifikacijsko številko gospodarstva, na katerem je bila žival rojena, – identifikacijske številke vseh gospodarstev, na katerih je bila žival nastanjena, in datume vsake spremembe gospodarstva, – datum smrti in zakola, – vrsto elektronskega identifikatorja, če se uporabi pri živali.“ Člen 2 1. Države članice najpozneje do [**] sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedilo navedenih predpisov ter korelacijsko tabelo med navedenimi predpisi in to direktivo. Navedene predpise začnejo uporabljati od […]. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice. 2. Države članice sporočijo Komisiji besedilo glavnih predpisov nacionalne zakonodaje, sprejetih na področju, ki ga ureja ta direktiva. Člen 3 Ta direktiva začne veljati dvajseti dan po objavi v Uradnem listu Evropske unije. Člen 4 Ta direktiva je naslovljena na države članice. V Bruslju, Za Evropski parlament Za Svet Predsednik Predsednik [1] UL C xx, xx.xx.xxxx, str. xx. [2] UL 121, 29.7.1964, str. 1977/64. [3] UL L 204, 11.8.2000, str. 1.